Вӗтле (юханшыв)

Вӗтле́ (; , маларах Энер) — Раççейĕн тĕп пайĕ тăрăх юхакан юханшыв, Атăл юппи. Юханшыв Киров, Хустӑрма, Чулхула облаçĕсем тата Мари Эл республики тăрăх юхать.

Юханшыв тăршшĕ 889 çухрăм, бассейн лаптăкĕ — 39 400 çх2. Атăла юхса кĕнĕ вырăнта пĕр çеккунтра 255 м3 шыв юхать.

Ытларах енĕпе юр шывĕпе тулать. Чӳк уйăхĕн пуçламăшĕнче пăрланса ларать те ака уйăхĕнче пăртан тасалать.

 Тавралăхĕ 
[[

Юханшывăн сулахай çыранĕ çӳллĕ мар, сылтăмми вара чăнкă, 100 метр тарана çитет. Хăвăртлăхĕ пĕчĕк, кив çулĕсенчен юлнă шыв кӳлленчĕкĕсем нумай.

 Юпписем 
Юханшывăн юпписем нумай. Чи пысăккисем: Нея, Мăн Какша, Уста, Юранкă (выр. Юронга) — сулахайисем; Вохма, Люнда — сылтăм юпписем.

 Ял-хуласем 
Юханшыв хĕрринче Шарьйăпа Ветлуга ятлă хуласем, Варнавино, Ветлужски, Хĕрлĕ Бак, Воскресенски хула евĕрлĕ посёлоксем вырнаçнă. Шупашкар шывуправне юхса кĕнĕ вырăнта Юрино хула евĕрлĕ посёлок ларать.

Асăрхавсем

 Вуламалли 

 Каçăсем 
Ветлуга в «Словаре современных географических названий»

Категори:Ветлуга (юханшыв)
Категори:Атăл юпписем
Категори:Киров облаçĕн юханшывĕсем
Категори:Кострома облаçĕн юханшывĕсем
Категори:Чулхула облаçĕн юханшывĕсем
Категори:Мари Эл юханшывĕсем